། །བྱང་ཆུབ་ལམ་གྱི་སྒྲོན་མའི་འགྲེལ་བ་ཕུལ་བྱུང་
དགྱེས་པའི་མཆོད་སྤྲིན་ཞེས་
བྱ་བ་བཞུགས་སོ། །
༄༅། །ཨོཾ་བདེ་ལེགས་སུ་གྱུར་ཅིག །དགའ་ལྡན་གནས་ན་ནམ་མཁའ་དྲི་མ་མེད། །འཕགས་
པའི་ཡུལ་ན་དཱི་བཾ་ཀཱ་ར་ཤྲཱི། །ཁ་བ་ཅན་འདིར་དཔལ་ལྡན་ཨ་ཏི་ཤ །གངས་རིའི་ལྗོངས་
ན་བློ་བཟང་གྲགས་པའི་དཔལ། །བྱང་ཕྱོགས་རྒྱུད་དུ་འཇམ་དབྱངས་བཞད་པའི་
སྡེ། །སྲིད་གསུམ་སྙན་པར་གྲགས་པའི་མར་མེ་མཛད། །བཀའ་གདམས་ཡོངས་ཀྱི་
མེས་པོ་འབྲོམ་སྟོན་རྗེ། །ཁུ་རྔོག་རྣམ་གཉིས་སྐུ་མཆེད་གསུམ་ལ་སོགས། །རྣམ་ཐར་
གཙང་མས་འགྲོ་ཀུན་སྨིན་མཛད་པ། །ལྷ་ཆོས་བདུན་ལྡན་བཀའ་གདམས་རིན་པོ་
ཆེ། །མུ་ཏིག་ཕྲེང་འདྲའི་རིན་ཆེན་བརྒྱུད་པ་ལ། །ལུས་ངག་ཡིད་གསུམ་དང་བས་གུས་
བཏུད་ནས། །བསོད་ནམས་སྒྲུབ་དང་བློ་གྲོས་སྤེལ་བའི་ཕྱིར། །མགོན་པོ་བོད་དུ་བྱོན་
པའི་དགོས་པའི་གཙོ། །གདམས་པའི་ཉིང་ཁུ་བྱང་ཆུབ་ལམ་སྒྲོན་ཞེས། །ཡོངས་སུ་
གྲགས་པའི་གཞུང་བཟང་འགྲེལ་བར་བྱ། །དེ་ལ་འདིར་ཆེ་བ་བཞི་དང་ལྡན་པའི་བསྟན་
བཅོས་ཕུན་སུམ་ཚོགས་པ་བྱང་ཆུབ་ལམ་གྱི་སྒྲོན་མ་འཆད་པ་ལ་བཞི། །མཛད་པ་པོའི་
ཆེ་བ། ཆོས་ཀྱི་ཆེ་བ། ཆེ་བ་གཉིས་དང་ལྡན་པའི་ཆོས་ལ་ཉན་བཤད་བྱ་ཚུལ།
གདམས་པ་རིན་པོ་ཆེ་དངོས་ཀྱི་དོན་ནོ། །དང་པོ་ནི། སྟོན་པ་ཡང་དག་པར་རྫོགས་པའི་
སངས་རྒྱས་པ་ནས་བཟུང་སྟེ་རིམ་པར་བརྒྱུད་པའི་རྣམ་པར་ཐར་བ་དང་། ཁྱད་པར་དུ་
ཡང་རྣམ་ཐར་དེ་ཐམས་ཅད་གང་ལ་མངའ་ཞིང་རང་ཉིད་གང་གི་རྗེས་སུ་སློབ་པའི་
བསྟན་པའི་མངའ་བདག་དཔལ་ལྡན་ཨ་ཏི་ཤའི་རྣམ་པར་ཐར་བ་སྟེ་གཞན་དུ་ཤེས་པར་
བྱའོ། །གཉིས་པ་དང་གསུམ་པའང་ཡིག་ཚོགས་ཉུང་བར་བྱ་བའི་ཕྱིར་འདིར་མ་བྲིས་
པས་ས་གསུམ་གྱི་རིན་པོ་ཆེ་གཅིག་པུ་བྱང་ཆུབ་ལམ་གྱི་རིམ་པ་ལས་བླང་བར་
བྱའོ། །བཞི་བ་གདམས་པ་རིན་པོ་ཆེ་དངོས་ཀྱི་དོན་ལ་གཉིས། ཚིག་གི་དོན་དང་།
7

༄༅།།དབལ་མང་གསུང་འབུམ།
འཕྲོས་དོན་ཅུང་ཟད་བཤད་པའོ། །དང་པོ་ལ་བཞི། མཚན་གྱི་དོན། འགྱུར་གྱི་ཕྱག
གཞུང་གི་དོན། མཇུག་གི་དོན་ནོ། །དང་པོ་ནི། རྒྱ་གར་སྐད་དུ། བོ་དྷི་པ་ཐ་པྲ་དཱི་པི།
བོད་སྐད་དུ། བྱང་ཆུབ་ལམ་གྱི་སྒྲོན་མ་ཞེས་བྱུང་། དེ་ཡང་བོ་ངྷི་ནི་བྱང་ཆུབ། པ་ཐ་ནི་
ལམ། བྲ་དཱི་པཾ་ནི་སྒྲོན་མར་འགྱུར་ལཊ། མཚན་དེ་ལྟར་གསོལ་བ་ལ་ཆོས་ཅན། དགོས་
པ་ཡོད་དེ། སྤངས་པ་དང་རྟོགས་པའི་རང་བཞིན་གྱི་སངས་རྒྱས་ཀྱི་ཡེ་ཤེས་ནི་སྒྲིབ་
གཉིས་བྱང་ཞིང་། ཆོས་ཐམས་ཅད་ཆུབ་པའི་ཕྱིར་བྱང་ཆུབ་ཡིན་ལ། གཞུང་འདིས་བྱང་
ཆུབ་དེར་བགྲོད་པའི་ལམ་གྱི་རང་བཞིན་གསལ་བར་བྱེད་ཅིང་། མ་རྟོགས་ལོག་རྟོག་ཐེ་
ཚོམ་གྱི་མུན་པ་སེལ་བར་བྱེད་པས་ན་མཚན་དེ་ལྟར་གསོལ་བའི་ཕྱིར། གཉིས་པ་
འགྱུར་ཕྱག་ནི་བྱང་ཆུབ་སེམས་དཔལ་འཇམ་དཔལ་གཞོན་ནུར་གྱུར་བ་ལ་ཕྱག་
འཚལ་ལོ། །ཞེས་བྱུང་། ལོ་ཆེན་དགེ་བའི་བློ་གྲོས་ཀྱིས་དེ་ལྟར་འགྱུར་ཕྱག་མཛད་པ་
ལ་ཆོས་ཅན། དགོས་པ་ཡོད་དེ། འགྱུར་མཐར་ཕྱིན་པ་དང༌། གཞུང་འདི་འཇིག་རྟེན་
དང་འཇིག་རྟེན་ལས་འདས་པའི་ཟག་བཅས་ཟག་མེད་ཀྱི་ཤེས་རབ་སྟོན་པའི་མངོན་པའི་
སྡེ་སྣོད་དུ་ཤེས་པའི་ཆེད་དང་། རྣམ་པ་གཅིག་ཏུ་ན་གསུང་རབ་ཐམས་ཅད་ཀྱི་དགོངས་
པ་འགྲེལ་བས། སྡེ་སྣོད་གསུམ་གའི་ཆ་ཡོད་ཀྱང་། རང་གི་བླ་མ་ལོ་ཆེན་གྱིས་འགྱུར་
ཕལ་ཆེར་ལ་འཇམ་དཔལ་ཕྱག་ཡུལ་དུ་མཛད་པའི་རྣམ་ཐར་བསྐྱངས་པའི་ཆེད་ཡིན་
པར་གསུངས་པའི་ཕྱིར། གསུམ་པ་གཞུང་གི་དོན་ལ་གསུམ། མཆོད་པར་བརྗོད་ཅིང་
བཤད་པར་དམ་བཅའ་བ་དང་། གཞུང་དངོས་བཤད་པ། རྒྱུ་གང་ལ་རྟེན་ནས་བརྩམ་
པའོ། །དང་པོ་གཉིས། མཆོད་པར་བརྗོད་པ་དང་། རྩོམ་པར་དམ་བཅའ་བའོ། །དང་པོ་
ནི་དུས་གསུམ་རྒྱལ་བ་ཐམས་ཅད་དག་དང་དེ་ཡི་ཆོས། །དགེ་འདུན་རྣམས་ལ་གུས་པ་
ཆེན་པོས་ཕྱག་བྱས་ཏེ། །ཞེས་བྱུང་། དོན་ནི་བསྟན་བཅོས་འདི་རྩོམ་པའི་ཐོག་མར་
ཡུལ་གང་ལ་ཕྱག་བྱ་བ་ཡོད་དེ། འདས་ད་ལྟ་མ་འོངས་པའི་དུས་གསུམ་གྱི་རྒྱལ་བ་སྟེ་
སྒྲིབ་གཉིས་དང་། བདུད་བཞི་དང་ཉོན་མོངས་པ་གསུམ་སོགས་མདོར་ན་རྒྱུ་སྡིག་པའི་
ཆོས་ཐམས་ཅད་དང་། སྡིག་འབྲས་བདུད་ཀྱི་གཡུལ་སོགས་ཐམས་ཅད་ལས་རྒྱལ་
བའི་སངས་རྒྱས་ཐམས་ཅད་དེ་མ་ལུས་པ་སྐུ་གཉིས་ཀྱིས་བསྡུས་པ་དག་དང་། དེའི་
ཆོས་ཏེ་དེས་གསུངས་པའམ། དེ་སྐྲུན་པར་བྱེད་པའི་གསུང་རབ་ལུང་གི་ཆོས་དང་།
8

༄༅།།དབལ་མང་གསུང་འབུམ།
འགོག་ལམ་རྟོགས་པའི་ཆོས་ཀྱིས་བསྡུས་པ་ཐམས་ཅད་དང་། བདེན་བཞི་མངོན་སུམ་
དུ་རྟོགས་པའི་སྟོབས་ཀྱིས་དགེ་བ་ལ་ཤེས་ནས་དད་པ་ཐོབ་པས་དེ་ལ་འདུན་ཞིང་མི་
ཕྱེད་པས་ན་དགེ་འདུན་ཏེ་ཐེག་པ་གསུམ་གྱི་འཕགས་པའི་ཚོགས་ལ་ཕྱག་མཛད་པའི་
ཕྱིར། ཇི་ལྟར་ཕྱག་མཛད་པའི་ཚུལ་ཡོད་དེ། མུ་སྟེགས་བྱེད་ཀྱི་སྟོན་པ་སོགས་ཀྱིས་ཆ་
ཙམ་དུ་ཡང་བསྒྲུན་དུ་མེད་པའི་སྐྱབས་གནས་ཀྱི་ཡོན་ཏན་མཐོང་བའི་ཤུགས་ཀྱིས་
དྲངས་པའི་གུས་པ་ཆེན་པོས་ཕྱག་མཛད་པའི་ཕྱིར། གཉིས་པ་རྩོམ་པར་དམ་བཅའ་བ་
ནི། སློབ་མ་བཟང་བོ་བྱང་ཆུབ་འོད་ཀྱིས་བསྐུལ་གྱུར་པས། །བྱང་ཆུབ་ལམ་གྱི་སྒྲོན་མ་
རབ་ཏུ་གསལ་བར་བྱ། །ཞེས་བྱུང་། གོང་གི་ཚིག་རྐང་གཉིས་པའི་མཇུག་ཏུ་ཏེ་ཞེས་བ་
ལྷག་མ་འདྲེན་པའི་ཚིག་ཡིན་པས། ཕྱག་བྱས་ནས་ཅི་བྱ་ཞེ་ན། བླ་ན་མེད་པའི་བྱང་
ཆུབ་དེར་བགྲོད་པའི་ལམ་ནི་བྱང་ཆུབ་ཀྱི་ལམ་ཡིན་ལ། དེ་ཀུན་ཏུ་སྣང་བར་བྱེད་པའི་
སྒྲོན་མེ་ལྟ་བུའི་བསྟན་བཅོས་རབ་ཏུ་སྟེ་མདོ་སྔགས་ཀྱི་གསུང་རབ་མཐའ་དག་འཚང་
རྒྱ་བར་འདོད་པའི་གང་ཟག་གཅིག་གི་ཉམས་ལེན་གྱི་རིམ་པར་དྲིལ་ནས་ཤིན་ཏུ་
གསལ་བར་བྱ་བའམ་རྩོམ་པར་བྱ་ཞེས་པའོ། །དེ་ལྟར་དམ་བཅས་པ་ལ་ཆོས་ཅན།
དགོས་པ་ཡོད་དེ། རྩོམ་པ་མཐར་ཕྱིན་པའི་ཆེད་ཡིན་པའི་ཕྱིར། རྩོམ་པའི་རྒྱུ་འོག་ཏུ་
འཆད་ལ། རྩོམ་པའི་རྐྱེན་ཡོད་དེ། མཚན་ཉིད་ཀྱི་ཁྱད་པར་ལྷག་དང་བཅས་པའི་སློབ་
མ་བཟང་བོ་ལྷ་བླ་མ་བྱང་ཆུབ་འོད་ཅེས་བྱ་བ་བོད་ལ་བཀའ་དྲིན་ཤིན་ཏུ་ཆེ་བ་དེས་
བསྐུལ་བར་གྱུར་བའི་རྐྱེན་གྱིས་མཛད་པའི་ཕྱིར། ཇི་ལྟར་བསྐུལ་བའི་ཚུལ་ཡོད་དེ།
བོད་འདིར་སངས་རྒྱས་ཀྱི་བསྟན་པ་ཐེག་པ་ཆེན་པོའི་ལམ་འདི་ལ་ལོག་པར་རྟོག་པའི་
གང་ཟག་བླ་མ་དགེ་བའི་བཤེས་གཉེན་གྱིས་མ་ཟིན་པ་དག་རྩོད་ཅིང་། ཟབ་པ་དང་རྒྱ་
ཆེ་བའི་དོན་ལ་རང་གི་རྟོག་པས་རྩོད་ཅིང་མི་མཐུན་པ་མང་དུ་མཆིས་པས། དེ་དག་གི་
ཐེ་ཚོམ་བསལ་དུ་གསོལ་ཞེས་སྙན་དུ་གསོལ་ཞིང་། དྲི་བ་བདུན་ཞུས་པའི་ལན་དུ་
བརྩམས་པར་གྲགས་པའི་ཕྱིར། དྲི་བ་བདུན་ནི་འོག་ཏུ་འཆད་དོ། །ཚིག་རྐང་ཐ་མ་འདིས་
དགོས་སོགས་ཆོས་བཞི་ཡང་བསྟན་ཏེ། བྱང་ཆུབ་ལམ་ཞེས་པས་བརྗོད་བྱ་དང་།
གསལ་བར་བྱ་ཞེས་པས་དགོས་པ་གཉིས་བསྟན་ནས། འབྲེལ་བ་ཤུགས་ལ་འཕང
ཕངས་
པའི་ཕྱིར། འོ་ན་ཇོ་བོ་ཆེན་པོས་བྱང་ཆུབ་ཀྱི་ལམ་གསལ་བར་མཛད་ནུས་སམ་ཞེ་ན།
�

༄༅།།དབལ་མང་གསུང་འབུམ།
ནུས་ཏེ། བེའུ་བུམ་སྔོན་མོ་ལས། ལམ་སྒྲོན་རབ་ཏུ་གསལ་བྱའི་སྐབས་སུ། །རབ་ཏུ་
གསལ་བྱེད་སངས་རྒྱས་སྤྱོད་ཡུལ། །ལྷ་གཅིག་ཇི་ལྟར་གསལ་བྱེད་ནུས་ན། །འཛམ་
གླིང་གྲུབ་ཆེན་ཕལ་ཆེའི་མན་ངག །ཅེས་པ་ནས། དེ་ལྟར་བླ་མའི་མན་ངག་མངའ་ཞིང་
། །ཐུགས་དམ་ལྷ་ཡི་ཞལ་ཡང་གཟིགས་ལ། །རིགས་པའི་གནས་ལྔ་དག་ལ་མཁས་
པས། །བྱང་ཆུབ་ལམ་ནི་གསལ་བར་མཛད་ནུས། །ཞེས་གསུངས་པ་ལྟར་ལམ་གྱི་སྒྲོན་
མེའི་འགྲེལ་བ་གསུང་སྒྲོས་དང་སྦྱར་བ་ཞེས་པ་ལས་འདི་ལྟར་གྱི་བཤད་པ་རྒྱས་པར་
མཛད་སྣང་ངོ༌། །གཉིས་པ་གཞུང་དངོས་བཤད་པ་ལ། སྐྱེས་བུ་གསུམ་གྱི་རྣམ་བཞག་
མདོར་བསྟན་པ། སྐྱེས་བུ་གསུམ་གྱི་ལམ་གྱི་མཚན་ཉིད་སོ་སོར་བཤད་པའོ། །དང་པོ་
ནི། ཆུང་ངུ་འབྲིང་དང་མཆོག་གྱུར་བའི། །སྐྱེས་བུ་གསུམ་དུ་ཤེས་པར་བྱ། །དེ་དག་
མཚན་ཉིད་རབ་གསལ་བའི། །སོ་སོའི་དབྱེ་བས་བྲི་བར་བྱ་ཞེས་བྱུང་། དོན་ནི་སྐྱེས་བུ་
ཞེས་པའི་སྐད་དོད་བུ་རུ་ཥ་ཞེས་པ་ནུས་ལྡན་ལ་འཇུག་པས། ཚེ་ཕྱི་མ་ཕན་ཆད་ཀྱི་
དོན་སྒྲུབ་པར་ནུས་པ་ཞིག་ལ་སྐབས་འདིར་བསྟན་གྱི་སྐྱེས་བུ་ཞེས་བྱ་ལ། དེ་ལའང་ཚེ་
འདི་ལྀ་ཞེན་པ་ལོག་ནས་ཕྱི་མའི་འཁོར་བ་དེའི་ཆེད་དུ་ལས་འབྲས་ཀྱི་བླང་དོར་སྒྲུབ་
པར་ནུས་པའི་སྐྱེས་བུ་ཆུང་ངུ་དང་། འཁོར་བ་མཐའ་དག་ལ་ཞེན་པ་ལོག་ནས་དེ་ལྀས་
ཐར་བའི་ཆེད་དུ་ལམ་བསླབ་པ་གསུམ་སྒྲུབ་ནུས་པའི་སྐྱེས་བུ་འབྲིང་དང་། སྲིད་ཞིའི་
སྐྱོན་མཐོང་ནས་སེམས་ཅན་ཐམས་ཅད་སངས་རྒྱས་ཀྱི་ས་ལ་འགོད་པའི་ཁུར་འཁྱེར་
ནུས་པའི་སྐྱེས་བུ་ཆེན་པོ་སྟེ་གསུམ་དུ་ཤེས་པར་བྱ་ལ། དེ་དག་ཀྱང་རང་རང་གི་
མཚན་ཉིད་རབ་ཏུ་གསལ་བར་བྱེད་པའི་སོ་སོའི་ངོས་འཛིན་དང་བསམ་སྦྱོར་སོགས་
ཀྱི་ཁྱད་པར་གྱི་དབྱེ་བ་ལེགས་པར་ཕྱེ་ནས་བྲི་བར་བྱ་ཞེས་པའོ། །གཉིས་པ་ལ་སྐྱེས་བུ་
ཆུང་ངུ་དང་འབྲིང་དང་ཆེན་པོའི་མཚན་ཉིད་བསྟན་པའོ། །དང་པོ་ནི། གང་ཞིག་
ཐབས་ནི་གང་དག་གིས། །འཁོར་བའི་བདེ་བ་ཙམ་དག་ལ། །རང་ཉིད་དོན་དུ་གཉེར་
བྱེད་པ། །སྐྱེས་བུ་དེ་ནི་ཐ་མར་ཤེས། །ཞེས་གསུང་པ། དོན་ནི་ཕྱི་མ་ཕན་ཆད་སྒྲུབ་
ནུས་ཀྱི་སྐྱེས་བུ་གང་ཞིག །སྦྱོར་བའི་ཁྱད་པར་རམ་ཐབས་ཀྱི་ཁྱད་པར་ནི་སྡིག་སྤོང་
དགེ་སྒྲུབ་དང་། བསམ་གཟུགས་བརྒྱད་སོགས་ཀྱི་དབྱེ་བ་གང་དག་གིས། འབྲས་བུའི་
ཁྱད་པར་ལྷ་དང་མིའི་གནས་ལུས་ལོངས་སྤྱོད་ཀྱིས་བསྡུས་པའི་སྲིད་པ་འཁོར་བའི་
10

༄༅།།དབལ་མང་གསུང་འབུམ།
མངོན་མཐོའི་བདེ་བ་ཙམ་དག་ལ་དམིགས་ནས། བསམ་པའི་ཁྱད་པར་རང་ཉིད་དེ་རང་
ཁོ་ནའི་དོན་དུའམ་ཆེད་དུ་དམིགས་ནས་དོན་དུ་གཉེར་བར་བྱེད་པ་དེ་ནི་སྐྱེས་བུ་ཆུང་
ངུའམ་ཐ་མར་ཤེས་པར་བྱ་ཞེས་པའོ། །འདིར་སྲིད་པའི་བདེ་བ་ཙམ་ཞེས་པས་ཐར་
ལམ་སྒྲུབ་པའི་རྟེན་དོན་དུ་གཉེར་བའི་སྐྱེས་བུ་འབྲིང་གཅོད་རང་ཉིད་ཅེས་པས་བྱང་
སེམས་ཀྱིས་གཞན་དོན་དུ་བདེ་འགྲོ་དོན་དུ་གཉེར་བ་གཅོད་ལ། འདིའི་ལམ་གྱི་དངོས་
གཞི་ལ་འཆི་བ་མི་རྟག་པ། ངན་འགྲོའི་ཉེས་དམིགས། སྐྱབས་འགྲོ། ལས་འབྲས་དང་
བཅས་པའི་དམིགས་སྐོར་བཞི་དང་། བཤེས་གཉེན་བསྟེན་པ་དང་། དལ་འབྱོར་གྱི་
ཆོས་སྐོར་ནི། སྐྱེས་བུ་གསུམ་ཀའི་ལམ་གྱི་གཞི་རྟེན་བྱས་ནས་སྔོན་གྱི་ལམ་སྒྲོན་
འགྲེལ་བ་རྣམས་སུ་རྒྱས་པར་གསུངས་པ་མཐོང་ནའང་སྐབས་འདིར་ལས་དང་པོ་བ་
རྣམས་ཀྱིས་ཚིག་གི་འབྲུ་གནོན་ཙམ་གོ་སླ་བར་བྱ་བ་སྙིང་བོར་གཟུང་གི་འོག་ཏུ་ཅུང་
ཟད་བཤད་པར་བྱའོ། །གཉིས་པ་ནི། སྲིད་པའི་བདེ་ལ་རྒྱབ་ཕྱོགས་ཤིང་། །སྡིག་པའི་
ལས་ལས་ལྡོག་བདག་ཉིད། །གང་ཞིག་རང་ཞི་ཙམ་དོན་གཉེར། །སྐྱེས་བུ་དེ་ནི་འབྲིང་
ཞེས་བྱ། །ཞེས་གསུངས། དོན་ནི་བསམ་པའི་ཁྱད་པར་སྲིད་རྩེ་ནས་མནར་མེད་ཀྱི་
བར་གྱི་འཁོར་བ་མཐའ་དག །ལས་ཉོན་གྱི་གཞན་དབང་དུ་སོང་བའི་སྡུག་བསྔལ་གྱི་
རང་བཞིན་འབའ་ཞིག་ཏུ་མཐོང་ནས། །སྲིད་པའི་བདེ་ལ་རྨི་ལམ་ཙམ་དུའང་འདོད་པ་
མེད་པར་རྒྱབ་གྱིས་ཕྱོགས་ཤིང་། སྦྱོར་བའི་ཁྱད་པར་བསམ་པ་དེའི་སྟོབས་ཀྱིས་སྒོ་
གསུམ་སྡིག་པའི་ལས་འཁོར་དང་བཅས་པ་ལས་ལྡོག་པའི་བདག་ཉིད་ཅན་གྱི་བསླབ་
གསུམ་གྱི་ཉམས་ལེན་ཅི་རིགས་ལ་གནས་པ་དང་། འབྲས་བུའི་ཁྱད་པར་རང་ཉིད་
གཅིག་པུ་སྡིག་ཀུན་ཉེ་བར་ཞི་བའི་མྱང་འདས་ཙམ་དོན་དུ་གཉེར་བ་དེ་ནི་སྐྱེས་བུ་
འབྲིང་ཞེས་བྱ་ཞེས་པའོ། །འདིར་སྲིད་པའི་བདེ་ལ་རྒྱབ་ཕྱོགས་ཞེས་པས་སྡུག་བདེན་
དང་། སྡིག་པའི་ལས་ལས་ཞེས་པས་ཀུན་འབྱུང་དང་། རང་ཞི་ཙམ་ཞེས་པས་འགོག་
བདེན་དང༌། ལྡོག་བདག་ཉིད་ཅེས་པས་ལམ་བདེན་བསྟན་ལ། དེས་ན་སྐྱེས་བུ་འབྲིང་
ལ་ཐེག་པའི་སྒོ་ནས་དབྱེ་ན་ཉན་རང་གཉིས་དང༌། བསྒོམ་བྱའི་སྒོ་ནས་དབྱེ་ན་བདེན་
བཞི་སྒོམ་པ་དང་། རྟེན་འབྲེལ་བཅུ་གཉིས་སྒོམ་པ་གཉིས་དང་། གང་ཟག་གི་བདག་མེད་
ཐུན་མོང་བ་དང་། བདེན་མེད་ཕྲ་མོ་སྒོམ་པ་གཉིས་དང་། རྣལ་འབྱོར་སྤྱོད་པའི་དབུ་མ་
11

༄༄༅།།དཔལ་མང་གསུང་འབུམ།
རང་རྒྱུད་པ་སོགས་ལྟར་ན་གཉིས་སྟོང་སྒོམ་པ་ཞིག་དང་གསུམ་ཀྱང་ཡོད་དེ་སླར་
རྟོགས་ནས།
འཕྲོས་དོན་གྱི་སྐབས་སུ་འཆད་དོ། །གསུམ་པ་སྐྱེས་བུ་ཆེན་པོའི་མཚན་ཉིད་ལ་མདོར་
བསྟན་རྒྱས་བཤད་གཉིས། དང་པོ་ནི། རང་རྒྱུད་རྟོགས་པའི་སྡུག་བསྔལ་གྱིས། །གང་
ཞིག་གཞན་གྱི་སྡུག་བསྔལ་ཀུན། །ཡང་དག་ཟད་པར་ཀུན་ནས་འདོད། །སྐྱེས་བུ་དེ་ནི་
མཆོག་ཡིན་ནོ། །ཞེས་གསུངས། དོན་ནི་སྐྱེས་བུ་གང་ཞིག་རང་རྒྱུད་རྟོགས་པའི་སྡུག་
བསྔལ་གྱིས་ཏེ། རང་ཉིད་སྡུག་བསྔལ་གྱིས་མནར་ཚུལ་རྒྱུད་སྟེང་དུ་ལེགས་པར་
ཚུལ་དེ་ལ་དཔག་སྟེ་སེམས་ཅན་གཞན་རྣམས་ཀྱང་དེ་དང་འདྲ་བར་སྡུག་
བསྔལ་བ་ལ་མི་བཟོད་པའི་སྙིང་རྗེའི་སྟོབས་ཀྱིས་གཞན་གྱི་སྡུག་བསྔལ་རྒྱུ་དང་བཅས་
པ་ཀུན། ཐབས་སྣ་ཚོགས་པ་ཀུན་གྱི་སྒོ་ནས་ཟད་པར་འདོད་པ་དེ་ནི་སྐྱེས་བུ་མཆོག་
ཡིན་ནོ་ཞེས་པའོ། །དགེ་བའི་བཤེས་གཉེན་ཚུལ་སེང་བའི་འགྲེལ་བ་ལས། ཡང་ན་
གསུང་ཕུ་པས་རང་རྒྱུད་གཏོགས་པ་སྟེ་བདག་གི་རྒྱུད་དུ་གཏོགས་པའི་སྡུག་བསྔལ་
གྱིས། སེམས་ཅན་མ་ཟད་གྱི་བར་དུ་སྡུག་བསྔལ་ཐམས་ཅད་ཁུར་བར་འདོད་པའི་སྨོན་
པའི་སེམས་བསྐྱེད་དོ། །ཀུན་ཞེས་པ་ནི་བདེ་འགྲོ་དང་ངན་འགྲོ་ལ་སོགས་པའི་སྡུག་
བསྔལ་གཅིག་ཙམ་མ་ཡིན་པར་མ་ལུས་པའོ། །ཡང་དག་ཅེས་པ་མངོན་གྱུར་རྩེ་བཙོལ་
གྱི་བག་ཆགས་དང་བཅས་པ་སྤངས་པའོ། །ཀུན་ནས་འདོད་ཅེས་པ་ཡེངས་མ་ལམ་
ཙམ་མ་ཡིན་པར་སྙིང་ཐག་པ་ནས་བྱ་བའོ། །ཡང་ན་སྡུག་བསྔལ་ཟད་པར་འདོད་བྱར་ནི་
སྙིང་རྗེ་ཡིན་ལ། དེའི་ཐབས་དང་སྡུག་བསྔལ་ཐམས་ཅད་ཟད་པ་བུདྷ་ཡིན་ལ་དེ་འདོད་
པའོ་ཞེས་ཀྱང་གསུངས་སོ། །ཞེས་གསུངས་པ་ལྟར་བཤད་པའི་རྣམ་གྲངས་མང་བོར་
སྣང་ངོ་། །འདི་ལ་ལྟ་བའི་སྒོ་ནས་དབུ་སེམས་གཉིས་དང་། ཐེག་པའི་སྒོ་ནས་མདོ་
སྔགས་གཉིས་ཡོད་ལ། སྒོམ་རིམ་དང༌། འཇུག་པ་རྩ་འགྲེལ། དབུ་མ་རྒྱན་དང་བསླབ་
བཏུས་བེའུ་བུམ་སྔོན་པོ་སོགས་ལས་ལམ་གྱི་ཆིངས་མི་འདྲ་བ་མང་དུ་མཛད་ཀྱང་།
ལམ་སྒྲོན་འདིར་སེམས་བསྐྱེད་ཆོ་ག་དང་བཅས་པ། སེམས་བསྐྱེད་ནས་སྤྱོད་པ་ལ་